**Syvien vahvuuksien koulu**

**Jari Rajanen, Johtaja**

**Opetus- ja Kulttuuriministeriö**

**Seminaarinne teema ”Syvien vahvuuksien koulu ” houkuttelee minut tulevaisuus-ajatuksiin.**

On tärkeää oivaltaa, että tulevaisuuden odotuksemme vaikuttavat ratkaisuihin, joita teemme tässä ja nyt. Tulevaisuus ei ole paikka, johon mennään, vaan paikka, jonka me kaikki luomme.

Mitä tämä tarkoittaa koulun maailmassa?

Usein sanotaan, että koulun tulee seurata aikaansa, mutta mitä tällä ajan seuraamisella itse asiassa tarkoitetaan? Jos sillä tarkoitetaan, että koulun tulee vastata tässä päivässä oleviin kysymyksiin, nähdään koulun tehtävä suppeasti – vain päivästä toiseen selviytymiseksi. Silloin koulu suorittaisi tehtäväänsä vain niiden tahtoa myötäillen, jotka kulloinkin huutavat voimakkaimmin vaatijoiden kuorossa. Sellaisen ajattelutavan varaan ei rakenneta tulevaisuustietoisuutta sen paremmin koulussa kuin missään muuallakaan. Tulevaisuussuuntautunut kouluyhteisö on oivaltanut, että kehitystä ei ole pakko seurata. Siinä voi olla myös edellä.

**Hyvät kuulijat,**

lapsuudessa luodaan perusta hyvään elämään ja siihen, minkälaisia aikuisia meistä tulee. Lastemme tulevaisuutta luodaan juuri nyt. Korkealaatuiset varhaiskasvatuspalvelut turvaavat lasten välisen tasa-arvon ja antavat kaikille alle kouluikäisille lapsille yhtäläiset mahdollisuudet osallistua varhaiskasvatukseen. Näin voimme vahvistaa lasten kokonaisvaltaisen hyvinvoinnin ja oppimisen edellytyksiä, tukea lasten omia vahvuuksia mahdollisimman varhain sekä tavoittaa helpommin syrjäytymisvaarassa olevat lapset ja perheet.

Kuluvalla hallituskaudella on käynnistetty varhaiskasvatuksen mittava uudistaminen. Päivähoito-palvelujen hallinto, ohjaus ja lainsäädännön valmistelu siirtyivät sosiaali- ja terveysministeriöstä opetus- ja kulttuuriministeriöön vuoden 2013 alusta lukien. Päivähoidon siirtäminen valtion-hallinnossa opetus- ja kulttuuriministeriöön on muodostanut niin lapsen ja perheiden kuin hallinnon näkökulmasta eheän varhaiskasvatuksen kokonaisuuden, jossa päivähoitopalvelujen, esiopetuksen ja perusopetuksen laadukasta jatkumoa voidaan ohjata ja kehittää kokonaisvaltaisesti sekä toimin-nallisesti, sisällöllisesti että hallinnollisesti.

Vuonna 1973 voimaan tullut ja lukuisia kertoja muutettu päivähoitolaki on tarkoitus sekä sisällölli-sistä että säädösteknisistä syistä myös uudistaa. Käynnissä olevaa varhaiskasvatuslain uudistamista on odotettu ja vaadittu pitkään. Opetus- ja kulttuuriministeriö on asettanut työryhmän valmistele-maan uudistuksen siten, että uusi varhaiskasvatuslaki voidaan hyväksyä tällä hallituskaudella.

Esiopetus on jokaisen lapsen perusoikeus. Esiopetus lisää koulutuksellista tasa-arvo ja vähentää syr-jäytymistä. Vuosittain noin kaksi prosenttia kuusivuotiaista ei kuitenkaan osallistu esiopetukseen. Hallitus päätti 28.9.2013 rakennepoliittisessa ohjelmassa esiopetuksen muuttamisesta velvoittavaksi. Esiopetuksen velvoittavaksi tekeminen on koulutuspoliittisesti merkittävä uudistus, joka takaa perus-tan oppimisen yhdenvertaiselle toteutumiselle koulutusjärjestelmän ensimmäisellä tasolla.

Näissä isoissa rakenteellisissa muutoksissa toimintamme keskiössä tulee olla lapsi. Tuon lapsen oikeus laadukkaaseen varhaiskasvatukseen; oikeus hoivaan, kasvatukseen ja opetukseen sekä lapsen oikeus hänen vahvuuksien tukemiseen jokaisena päivänä.

**2. Opetussuunnitelma – koulun tulevaisuuspolku**

Valtioneuvosto uudisti kesällä 2012 perusopetuksen valtakunnalliset tavoitteet ja tuntijaon. Uudesta tuntijaosta syntyy aiempaa osallistuvampi, liikkuvampi, luovempi ja kielellisesti rikkaampi koulu. Opetushallitus on käynnistänyt mittavan esiopetuksen, perusopetuksen ja lisäopetuksen opetus suunnitelman perusteiden uudistustyön. Uudet opetussuunnitelman perusteet valmistuvat vuoden 2014 loppuun mennessä ja ne otetaan käyttöön 1.8.2016 lukien.

Opetussuunnitelmatyön näkökulmasta tämän päivän teema - Syvien vahvuuksien koulu - on tärkeä ja sen pohtiminen on nyt hyvin ajankohtaista.

Meneillään oleva opetussuunnitelmauudistus on koulun tulevaisuuspolun luomista. Suomalaisessa koulujärjestelmässä opetussuunnitelmalla on keskeinen asema opetuksen sisällön ja toteutuksen kehyksen. Opetussuunnitelman asema koulun kehittämistyön välineenä on riippuvainen siitä, millai-sen merkityksen opettajat sille antavat oman työnsä säätelijänä. Onko se opettajan työväline vai juridis-hallinnollinen asiakirja, joka laaditaan aina silloin kun kouluhallinto keksii niin määrätä?

Tiedämme erilaisista selvityksistä, että osa opettajista ohjautuu työssään edelleen oppimateriaaliläh-töisesti. Tiedämme myös, että osa opettajista ei suunnittele toimintaansa opetussuunnitelman ylei-sistä tavoitteista käsin, vaan lähtee sisällön suunnittelusta.

Tämä heijastuu esimerkiksi siinä, että yleisiin tavoitteisiin suhtaudutaan helposti ”opetussuun-nitelmarunoutena” mieltämättä sitä, että opetussuunnitelman yleistavoitteet ilmaisevat opetuksen ja koulun toiminnan arvopohjan ja kasvatusfilosofisen perustan. Toki opetettavan aineen sisällön näkökulmat ovat tärkeitä ja välttämättömiä, mutta yksinään ne eivät riitä vastaamaan kulttuurisesti ja yhteiskunnallisesti keskeisiin koulun tavoitteisin.

Otan esille seuraavassa muutamia perusopetuksen yleistavoitteitta, joiden lähempi tarkastelu tuo esiin sellaisia perustavia seikkoja, joiden varaan syvien vahvuuksien koulua voidaan rakentaa.

Tuntijakoasetuksen toisessa pykälässä käsitellään kasvua ihmisyyteen ja yhteiskunnan jäsenyyteen, toisen pykälän toisessa momentissa on vahvasti läsnä erilaisuuden kunnioituksen sekä aktiivisen ja demokraattisen kansalaisen kehittymisedellytysten painotus. Kolmannessa pykälässä nostetaan esille sellaisia elementtejä joilla voidaan lasten ja nuorten syviä vahvuuksia kehittää kuten esimerkiksi yleissivistyksen muodostuminen, maailmankuvan avartuminen ja syveneminen, terveyden ja hyvin-voinnin edistäminen, kansalaisvalmiuksien vahvistuminen sekä yhteistyö kotien ja huoltajien kanssa.

Hyvät kuulijat

Opetussuunnitelmauudistus on aina huomattava muutos. Silloin on syytä pitää mielessä seuraava muutosta koskeva havainto: silloin kun pelkäät muutosta, odotat sen heikentävän nykytilannetta. Kun taas toivot muutosta, odotat sen tuovan parannuksia tullessaan.

Hyvin usein odotuksesi toteutuvat. Siksi on tärkeää, että opetussuunnitelmaprosessi ja sen mukanaan tuomat muutokset rakentuvat positiivisille odotuksille. Silloin koulun tulevaisuuspolulla muutokset eivät ole kompastuskiviä vaan astinkiviä.

Opetussuunnitelman uudistamisessa pidän tärkeänä sitä, että eri asiantuntijatahot ja koko kouluyh-teisö ovat aktiivisesti mukana tässä uudistustyössä. Näin varmistetaan se, että opetussuunnitelman merkitys ja tehtävä avautuvat koko yhteiskunnalle.

Arvostan erityisesti sitä, että lukuisat asiantuntijatahot aktiivisena kehittäjäverkostona ovat tuotta-massa tietoa ja materiaalia tähän työhön.

Hyvät kuulijat,

Viimeaikaiset tutkimustiedot kertovat peruskoulunsa päättäneiden oppilaiden osaamistason laskusta ja heidän oppimiseen ja koulutyöhön kohdistuvien asenteidensa muuttumisesta heikommin koulu-työtä tukeviksi. Koulujen eriarvoistumiskehitys on voimistunut.

Eriarvoisuuden kasvu ei ole mikään luonnonvoima. Se voidaan torjua. Tulevaisuuden suhteen olen toiveikas. Tämä hallitus on yksimielisesti ohjelmassaan linjannut, että koulujen eriytyminen estetään. Tavoitteena on kuntien rahoituksen uudistaminen siten, että koulujen toimintaympäristö huomioidaan kuntien perusopetukseen saamissa resursseissa. Tällöin esimerkiksi perusopetuksen rahoitus perustuisi jatkossa nykyistä enemmän perusopetuksen toimintaympäristöä kuvaaviin indikaattoreihin, esimerkiksi kunnan maahanmuuttajien väestöosuuteen, aikuisväestön koulutus-tasoon sekä työttömyysasteeseen. Siis juuri näihin seikkoihin, jotka selittävät oppimistuloseroja. Tämä on tärkeä osa erojen kaventamista.

Vanhempien tulee pystyä luottamaan, että omalla lapsella on jokaisessa koulussa yhtäläinen mahdol-lisuus oppimiseen ja itsensä kehittämiseen ja vastaavasti koululla pitää olla eväät vastata kohtaa-miinsa haasteisiin.

Ne lapset, jotka saavat perheeltään laajan tuen ja innostuksen koulunkäyntiin, näyttävät kuinka hy-viin tuloksiin on mahdollista päästä ja samalla saada koulunkäynti tuntumaan mielekkäältä ja palkit-sevalta. Poliittisilla päättäjillä ja kasvatuksen ammattilaisilla kaikkialla maassa on vastuu vahvistaa koulun kykyä tuoda tämä tuki ja innostus myös niille lapsille, joiden ympäristö ei sitä muuten täysi-määräisesti tuo.

Näiden tavoitteiden ympärille rakentuu myös hallituksen koulutuspolitiikka.

Sen ytimessä on jokaisesta lapsesta ja nuoresta huolehtiminen, syrjäytymisen ehkäiseminen, tasa-arvo sekä elinikäisen oppimisen tukeminen kaikilla koulutuksen osa-alueilla.

Se, että jokainen lapsi ja nuori löytää oman paikkansa maailmassa; lähiyhteisössään, työntekijänä, kansalaisena, ihmisenä. Oman paikan löytämiseen tarvitaan usein muita ihmisiä, rohkaisua, kannus-tusta, tukea – usein myös tietoista neuvontaa ja apua valintojen tekemisessä elämän eri nivel-vaiheissa.

**Hyvät seminaariin osallistujat,**

Suomalaiset lapset ja nuoret ovat kokeneet vaikutusmahdollisuutensa kouluissa ja oppilaitoksissa vähäisiksi. Tänä vuonna toteutettu Kouluterveyskysely on kuitenkin tuonut tulosten mukaan suuntauksen parempaan. Juuri tulleiden tulosten mukaan nuoret kokevat yhä useammin tulevansa kuulluiksi koulussa. Peruskouluissa ja lukioissa työskentelyilmapiiri on parantunut ja kiusaa-minen vähentynyt.

Hyvä näin! Oppilaalla on oikeus turvalliseen opiskeluympäristöön ja sen tulee toteutua jokaisena koulupäivänä. Hallitus on esittänyt koulujen työrauhaan ja oppilaiden osallisuuteen liittyviä lainsäädännön uudistuksia. Oppilaiden osallisuutta vahvistamalla voidaan lisätä sekä motivaatiota oppimiseen että kouluyhteisön hyvinvointia ja turvallisuutta. Laaja-alaisesti perusopetukseen levinnyt kiusaamisen vastainen KiVa Koulu –ohjelma on osaltaan tuottanut hyvää tulosta. Tur-vallisessa opiskeluympäristössä on mahdollista kasvaa, kehittyä ja opiskella turvallisesti. Hyvin-voivassa kouluyhteisössä jokaisen on mahdollisuus oppia, tulla kuulluksi, osallistua sekä löytää ja vahvistaa omia syviä vahvuuksiaan.

Näillä sanoilla toivotan teille antoisaa seminaaripäivää!